
అక్కినేని అఖిల్ ఇప్పుడు ఢిల్లీలో ఉన్నారు. ఆయన నటిస్తున్న తాజా సినిమా ‘హలో’ షూటింగ్ అక్కడ జరుగుతోంది. ‘మనం’ ఫేమ్ విక్రమ్ కె. కుమార్ దర్శకత్వం వహిస్తోన్న ఈ చిత్రాన్ని అన్నపూర్ణ స్టూడియోస్ పతాకంపై అక్కినేని నాగార్జున నిర్మిస్తున్నారు. మలయాళ దర్శకుడు ప్రియదర్శన్ కుమార్తె కల్యాణి ప్రియదర్శన్ నాయికగా పరిచయమవుతోంది. నాగార్జున నటించిన ‘నిర్ణయం’ చిత్రంలోని ‘హలో గురూ ప్రేమకోసమేరోయ్ జీవితం’ పాటలోని తొలి రెండక్షరాలతో ఈ చిత్రానికి ‘హలో’ అని పేరు పెట్టిన విషయం తెలిసిందే.  ప్రస్తుతం ఢిల్లీలో సన్నివేశాల చిత్రీకరణ జరుగుతోంది. ఇంకో రెండు పాటలను తెరకెక్కించాల్సి ఉంది. అక్టోబర్ 15కి షూటింగ్ పూర్తవుతుంది. ‘హలో!’ను డిసెంబర్లో విడుదల చేయనున్నారు. ఈ చిత్రంలో మరో నాయికగా నివేదిత సతీశ్ను ఎంపిక చేసినట్టు వార్తలొచ్చాయి. దీని గురించి చిత్ర యూనిట్ స్పందిస్తూ ‘‘ఇది రెండేళ్ల నాటి మాట. అఖిల్ పక్కన జోడీని ఎంపిక చేసే క్రమంలో నివేదిత పేరును కూడా పరిశీలించాం. కానీ ఆ స్థానంలో కల్యాణి ప్రియదర్శన్ను తీసుకున్నాం. మా చిత్రంలో ఇద్దరు నాయికలు లేరు. ఉన్నది ఒకటే నాయిక’’ అని చెప్పారు.

akkineni akhil ippudu dhilleelo unnaaru. aayana natistunna taja sinima ‘halo’ shooting akkada jarugutondi. ‘manam’ fame vikram ke. kumar darsakatvam vahistonna ee chitraanni annapurna studios pataakampai akkineni nagarjuna nirmistunnaaru. malayaala darsakudu priyadarsan kumarte kalyani priyadarsan naayikagaa parichayamavutondi. nagarjuna natinchina ‘nirnayam’ chitramloni ‘halo guru premakosameroy jeevitam’ paatalooni toli rendaksharaalato ee chitraaniki ‘halo’ ani paeru pettina vishayam telisinde.  prastutam dhilleelo sannivesaala chitreekarana jarugutondi. inko rendu paatalanu terakekkinchaalsi undi. actober 15ki shooting puurtavutumdi. ‘halo!’nu decemberlo vidudala cheyanunnaru. ee chitramlo maro naayikagaa nivedita sateesnu empika chesinattu vaartalochaayi. deeni gurinchi chitra unit spandistuu ‘‘idhi rendella naati maata. akhil pakkana jodiini empika chese kramamlo nivedita paerunu kuudaa pariseelinchaam. cony aa sthaanamlo kalyani priyadarsannu teesukunnam. maa chitramlo iddaru naayikalu leru. unnadi okate naayika’’ ani cheppaaru.